CELEX: 62017CA0388
Language: da
Date: 2019-02-28 00:00:00
Title: Sag C-388/17: Domstolens dom (Niende Afdeling) af 28. februar 2019 — Konkurrensverket mod SJ AB (anmodning om præjudiciel afgørelse fra Högsta förvaltningsdomstolen — Sverige) (Præjudiciel forelæggelse — fremgangsmåder ved indgåelse af kontrakter inden for transportsektorerne — direktiv 2004/17/EF — anvendelsesområde — artikel 5 — tilrådighedsstillelse eller drift af net til betjening af offentligheden inden for transport med jernbane — en offentlig national jernbanevirksomhed, der udfører transporttjenester, og dennes tildeling af kontrakter om rengøring af den pågældende virksomheds tog — manglende forudgående offentliggørelse)

15.4.2019   
            
            
               DA
            
            
               Den Europæiske Unions Tidende
            
            
               C 139/11
            
         
      Domstolens dom (Niende Afdeling) af 28. februar 2019 — Konkurrensverket mod SJ AB (anmodning om præjudiciel afgørelse fra Högsta förvaltningsdomstolen — Sverige)
      (Sag C-388/17) (1)
      
      (Præjudiciel forelæggelse - fremgangsmåder ved indgåelse af kontrakter inden for transportsektorerne - direktiv 2004/17/EF - anvendelsesområde - artikel 5 - tilrådighedsstillelse eller drift af net til betjening af offentligheden inden for transport med jernbane - en offentlig national jernbanevirksomhed, der udfører transporttjenester, og dennes tildeling af kontrakter om rengøring af den pågældende virksomheds tog - manglende forudgående offentliggørelse)
      (2019/C 139/08)
      Processprog: svensk
      
         Den forelæggende ret
      
      Högsta förvaltningsdomstolen
      
         Parter i hovedsagen
      
      
         Sagsøger: Konkurrensverket
      
         Sagsøgt: SJ AB
      
         Konklusion
      
      
                  1)
               
               
                  Artikel 5, stk. 1, andet afsnit, i Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester skal fortolkes således, at der foreligger et net til udførsel af transporttjenester med jernbane i denne bestemmelses forstand, når transporttjenester i overensstemmelse med en national lovgivning, der gennemfører Europa-Parlamentets og Rådets direktiv 2012/34/EU af 21. november 2012 om oprettelse af et fælles europæisk jernbaneområde, stilles til rådighed på en jernbaneinfrastruktur, der forvaltes af en national myndighed, som tildeler denne infrastrukturkapacitet, selv om denne myndighed er forpligtet til at imødekomme jernbanevirksomheders ansøgninger, så længe grænserne for denne kapacitet ikke er nået.
               
            
                  2)
               
               
                  Artikel 5, stk. 1, første afsnit, i direktiv 2004/17 skal fortolkes således, at den virksomhed, der udføres af en jernbanevirksomhed, og som består af udførelse af offentlige transporttjenester under udøvelse af retten til at anvende jernbanenettet, udgør »drift af net« som omhandlet i dette direktiv.
               
            
         (1)  EUT C 293 af 4.9.2017.